Môžem užívať omega 3keďužívam vixargio nahlbokú zilovu trombozu
Mámhlbokú zilovu trombozu, užívam vixargio 1tbl.ráno a chcela by som sa opýtaťči mozem užívať výživovy doplnok omega3?
Dobrý deň,
ďakujeme za Vašu otázku.
Medzi liekom Vixargio a výživovým doplnkom s obsahom omega-3 mastných kyselín nebolo pozorované vzájomné ovplyvnenie účinku. Uvedená kombinácia sa zdá byť možná. Vzhľadom na to, že doplnky stravy nepodliehajú klinickým skúškam, prípadné interakcie nemuseli byť zachytené. Uvedená kombinácia sa však v praxi bežne používa. Omega-3 mastné kyseliny môžu znižovať zrážanlivosť krvi a preto je v prípade uvedenej kombinácie potrebná zvýšená opatrnosť. Riziko krvácania je prítomné najmä pri vysokých dávkach omega-3 mastných kyselín a za predpokladu doržiavania odporúčaných denných dávok je teda riziko minimálne, ich účinok na cievy sa považuje skôr za prospešný. Dôležité je taktiež sledovať správny pomer medzi omega-3 a omega-6 mastnými kyselinami a zohľadniť aj individuálne potreby organizmu.
Prajem pekný zvyšok dňa.
S pozdravom
PharmDr. Veronika Kiabová